open-index/open-wikipedia-markdown huggingface dataset:
Noite na terra

***Noite na terra*** (en ) é un filme estadounidense de Jim Jarmusch que se estreou en 1991. Nel preséntanse cinco historias transcorridas simultaneamente durante unha noite en diferentes cidades do mundo: Os Ánxeles, Nova York, París, Roma e Helsinqui. Os acontecementos cóntanse cidade por cidade, unha a unha, na orde dita, e teñen en común que tratan sobre unha relación entre a relación dun taxista co seu ou seus clientes. A banda sonora de *Night on Earth* foi producida e composta maiormente por Tom Waits.

## Sinopse 
### Os Ánxeles 
A taxista Corky (Winona Ryder) recolle no aeroporto á executiva e directora de cásting Victoria Snelling (Gena Rowlands). Mentres Corky conduce e fuma efusivamente, Victoria fai chamadas de negocios dende o seu teléfono, a vez que tamén fala coa taxista da vida. Ao final Victoria ofrécelle a opción de traballar nunha película, mais Corky négase, ela quere ser mecánica.

### Nova York 
Helmut Grokenberger (Armin Mueller-Stahl), antes un pallaso na Alemaña Oriental, é agora un taxista principiante na cidade de Nova York, o pobre non sabe ben inglés, non coñece as rúas. Na rúa atópase un negro querendo parar un taxi, despois de varios intentos con outros taxis, YoYo (Giancarlo Esposito) é recolleito por Helmut, quen o ten que levar até Brooklyn. Helmut non dá conducido o coche, e ten que acabar ao final o cliente levando o coche. No camiño, YoYo encontra á súa cuñada Angela Rosie Pérez pola rúa e a empurróns, e con moitos insultos, Yoyo métea no taxi para levala para casa. As bocaladas continúanse dicindo polo camiño, e Helmut repetíraas orgulloso.

### París 
Nesa noite, unha cega (Béatrice Dalle) sobe ao taxi conducido por un rapaz africano (Isaach De Bankolé). Este, curioso da condición física da muller, intenta iniciar unha conversación con ela mediante preguntas que se volven estúpidas ante unha cega.

### Roma 
Un excéntrico taxista (Roberto Benigni) recolle a un cura (Paolo Bonacelli). Na viaxe, o taxista confésalle ao padre todos os seus pecados sexuais, dende que a metía nun cabazo de cativo, o que facía cunha ovella ou coa súa cuñada. O cura morre dun infarto e déixao nun banco.

### Helsinqui 
Tres traballadores (Kari Väänänen, Sakari Kuosmanen e Tomi Salmela), un durmido, soben a un taxi. Os dous que están despertos cóntanlle ao taxista Mika (Matti Pellonpää) o desgraciado que era o que ía durmido. Como resposta, o taxista contoulles unha historia triste que lles fixo chorar.

## Elenco 
miniatura|Winona Ryder en 2010.
### Os Ánxeles 
* Winona Ryder como Corky (taxista)
* Gena Rowlands como Victoria Snelling (pasaxeira)
   
### Nova York 
* Giancarlo Esposito como Yoyo (pasaxeiro)
* Armin Mueller-Stahl como Helmut Grokenberger (taxista)
* Rosie Pérez como Angela (pasaxeira)

### París 
* Isaach De Bankolé como taxista
* Béatrice Dalle como a muller cega (pasaxeira)

### Roma 
* Roberto Benigni como Gino (taxista)
* Paolo Bonacelli como Cura (pasaxeiro)

### Helsinqui 
* Matti Pellonpää como Mika (taxista)
* Kari Väänänen, Sakari Kuosmanen e Tomi Salmela como pasaxeiros.

## Notas
APOEL F.C.

O **APOEL FC** (en grego: ΑΠΟΕΛ Ποδόσφαιρο; abreviación de: Αθλητικός Ποδοσφαιρικός Όμιλος Ελλήνων Λευκωσίας – ***A**thletikos **P**odosferikos **O**milos **E**llinon **L**efkosias* – "Fútbol Club Atlético dos Gregos de Nicosia") é un club profesional de fútbol da cidade chipriota de Nicosia, e un dos membros fundadores da Asociación de Fútbol de Chipre. Foi fundado o 8 de novembro de 1926 e xoga na Primeira División de Chipre. Comunmente coñecido como APOEL Nicosia, é o club máis laureado do fútbol chipriota con 21 títulos.

## Xogadores 
:*Categoría principal: Xogadores do APOEL FC.*

## Véxase tamén 
### Ligazóns externas 
* Páxina oficial do club
Dinastía galaico-navarra

A designación **dinastía galaico-navarra** aplícase á dinastía real que gobernou nos Reino de Galiza desde a morte da raíña Sancha I (1069) ata a morte da raíña Urraca (1126). A súa denominación débese ao matrimonio entre a raíña galega Sancha e Fernando, fillo do rei de Navarra, Sancho Garcés III, do que naceron entre outros García II, Afonso VI e Sancho II.

## Véxase tamén 
### Outros artigos 
* Historiografía do Reino de Galicia
* Reino de Galiza
* Reino de Navarra
Demografía de Chipre

Os chipriotas gregos e turcos comparten moitos costumes, mais manteñen identidades diferentes baseándose na súa relixión, idioma e lazos cos seus respectivos países de orixe. O grego é falado principalmente no sur, mentres que o turco o é no norte. O inglés está tamén bastante estendido. Chipre posúe un sistema de educación primaria e secundaria ben desenvolvido. A maior parte dos chipriotas realizan os seus estudos superiores en universidades de Grecia, Turquía, Reino Unido ou Estados Unidos. Tamén hai grandes comunidades chipriotas de emigrantes en Reino Unido e Australia. Os colexios privados e as universidades públicas foron desenvolvidas tanto pola comunidade turca como pola grega.

## Datos demográficos 
**Mapa de distribución étnica (2002)**
[miniatura|dereita|Demografía de Chipre. Datos de [FAO, ONU, ano 2005. Número de habitantes en miles.]]

**Poboación:**
758.363 (Xullo 2000 est.)

**Pirámide de poboación:**
*0-14 anos:*
23% (homes 91.075; mulleres 86.832)
*15-64 anos:*
66% (homes 252.252; mulleres 247.464)
*65 e máis anos:*
11% (homes 35.149; mulleres 45.591) (2000 est.)

**Taxa de crecemento poboacional:**
0,6% (2000 est.)

**Taxa de natalidade:**
13,27 nacementos/1.000 habitantes (2000 est.)

**Taxa de mortalidade:**
7,68 mortes/1.000 habitantes (2000 est.)

**Taxa neta de migración:**
0,44 migrantes/1.000 habitantes (2000 est.)

**Distribución por sexo:**
*ao nacer:*
1,05 homes/mulleres
*menos de 15 anos:*
1,05 homes/mulleres
*15-64 anos:*
1,02 homes/mulleres
*65 e máis anos:*
0,77 homes/mulleres
*total da poboación:*
1 homes/mulleres (2000 est.)

**Taxa de mortalidade infantil:**
8,07 mortes/1.000 nacementos vivos (2000 est.)

**Expectativa de vida ao nacer:**
*total da poboación:*
76,71 anos
*homes:*
74,43 anos
*mulleres:*
79,1 anos (2000 est.)

**Taxade de fertilidade:**
1,95 nenos nados/muller (2000 est.)

**Grupos étnicos:**
Gregos 78% (99,5% dos gregos viven na área chipriota grega; 0,5% dos gregos viven na área chipriota turca), turcos 18% (1,3% dos turcos viven na a zona chipriota grega; 98,7% dos turcos viven na zona chipriota turca), outros 4% (99,2% dos demais grupos étnicos viven na área chipriota grega; 0,8% dos demais grupos étnicos viven na zona turca)

**Relixións:**
Gregos ortodoxos 78%, Musulmáns 18%, Maronitas , Armenios apostólicos , Católicos latinos e outros 4%

**Idiomas:**
grego, turco e inglés.

**Alfabetismo:**
*definición:*
persoas de 15 anos e máis que poden ler e escribir
*total da poboación:*
94%
*homes:*
98%
*mulleres:*
91% (1987 est.)
Músculo trapecio

O **músculo trapecio** é un músculo da parte posterior do pescozo, tronco e extremidade superior. As súas funcións son as da rotación, retroceso, elevación, e abdución da escápula.

## Insercións no cranio 
O trapecio insírese no óso occipital, nas liñas nucais superiores e na protuberancia occipital exterior.

## Insercións na columna vertebral 
Distintas febras do músculo insírense nas apófises vertebrais posteriores tanto a nivel cervical coma torácico.

## Insercións no tronco e membro superior 
Distalmente, o trapecio insírese na clavícula, no acromion e no corpo da escápula.

## Relacións do músculo 
O músculo posúe unha cara superficial e unha fonda, e tres bordos, medial, inferior e anterior.
#### Cara superficial 
É subcutánea, ocupando gran parte da superficie posterior alta do tronco.
#### Cara fonda 
A cara fonda cobre os músculos cervicais e dorsais.

## Innervación 
Recibe unha innervación dobre: por unha banda, do nervio accesorio e por outra banda recibe ramos nerviosos das raíces cervicais segunda, terceira e cuarta.

## Vascularización 
Arteria dorsal da escápula

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Karpathos

**Karpathos** é unha illa grega pertencente ao arquipélago do Dodecaneso no mar Exeo situada entre Creta e Rodas.

## Historia 
A cidade de Pigadia foi construída ao final dunha praia areosa de catro quilómetros. Existen restos dunha basílica cristiá dedicada a Agía Fotiní. Homero facía referencia a Karpatos como « a illa dos ventos ».

## Xeografía 
Karpathos atópase ao suroeste de Rodas. Dunha lonxitude de 50&nbsp;km, Kárpathos ten entre 6 e 10&nbsp;km de ancho sendo pola súa superficie a segunda illa máis grande do Dodecaneso. É unha illa montañosa. A poboación principal de Karpathos é Pigadia que é así mesmo o porto principal da illa. O seu nome en grego antigo era Potideo ou Posidio.

A cordilleira escarpada do Kali-Limni (1215 m.) é, segundo a mitoloxía, o lugar de nacemento dos Titáns. Esta cordilleira divide a illa en dúas zonas, unha semidesértica e pouco poboada ao norte e outra ben irrigada e cunha maior densidade de poboación ao sur.

## Transportes 
Karpathos está dotada dun aeroporto.

## Relixión 
Existen ao redor de 280 capelas na illa dedicadas a diferentes santos.

## Ligazóns externas 
*Datos básicos  Ministerio do interior de Grecia (en grego)
São João da Boa Vista

**São João da Boa Vista** é un municipio brasileiro do estado de São Paulo. Localízase a unha latitude 21º58'09" S e a unha lonxitude 46º47'53" O, estando a unha altitude de 767 metros. Segundo estimacións do Instituto Brasileiro de Xeografía e estatística IBGE para 2009, São João da Boa Vista ten unha poboación de 83.909 habitantes e o seu PIB é de 0,843, considerado o 15º mellor do estado de São Paulo.
CG-2.1

A **CG-2.1** ou **Corredor Monforte de Lemos-Lalín** (na provincia de Lugo), é un corredor galego de altas prestacións da Xunta de Galicia que une as localidades de Monforte de Lemos e Alto do Faro; atravesa os concellos de Monforte de Lemos, Pantón, O Saviñao e Chantada. Ten unha lonxitude de 30,14 quilómetros e iníciase nun cruzamento coa N-120 en Monforte de Lemos e finaliza nun cruzamento coa PO-533 en Alto do Faro co límite provincial de Lugo e Pontevedra.

## Percorrido 
Inicia na ligazón de forma tormenta da estrada nacional N-120, polo suroeste de Monforte de Lemos, no lugar do Boieiro (concello de Monforte de Lemos), seguindo á ligazón da estrada nacional N-120a, no lugar da Estrada (concello de Pantón) coa dirección, ao oeste cara ao lugar de Ferreira de Pantón e ao leste cara a Monforte de Lemos. Seguindo á ligazón da vía para automóbiles VG-2.1 con dirección ao corredor de Lugo-Monforte de Lemos, CG-2.2 e a estrada LU-617 no lugar da Folgueira (concello de Monforte de Lemos), seguindo á ligazón da estrada LU-P-4106, coa dirección, ao sur cara ao lugar de Goián e ao norte cara ao lugar do Castro de Moreda no lugar da Lama do Franco (mesmo concello), seguindo á ligazón da estrada LU-615 con dirección norte cara a Escairón no lugar de Licín (concello do Saviñao) e seguindo á ligazón da estrada LU-616 con dirección nordeste cara a Escairón no lugar de Montes (mesmo concello). Chegando ao momento final da metade do corredor coa conexión á estrada LU-533 con dirección a Chantada.

No percorrido da estrada LU-533 non conta como corredor, a outra metade do corredor inicia na rotonda coa ligazón de forma tormenta, no norte de Chantada, seguindo á ligazón da estrada LU-213 coa dirección, ao leste cara a Chantada e ao oeste cara ao lugar de Sobreira de Arriba (mesmo concello), no lugar de San Xurxo (mesmo concello), seguindo á ligazón da estrada LU-P-6001 coa dirección, ao sur cara ao lugar de Mundín e ao norte cara ao lugar de Adá, no lugar de Mundín (mesmo concello) e remata coa conexión á estrada PO-533 co límite provincial de Lugo e Pontevedra en Alto do Faro, con dirección a Rodeiro e Lalín (o mesmo da estrada PO-533 que non conta como corredor).

## Historia 
A principios da década dos anos 90 iniciouse as obras da mellora, acondicionamento e firme do treito entre Lalín e Escairón da antiga estrada comarcal C-533, as primeiras obras do tramo entre Chantada e Alto do Faro iniciaron en novembro de 1992. Este sería o primeiro corredor máis antigo de Galicia coa primeira inauguración de decembro de 1993, iniciaron as obras da variante de Escairón e puxeron en servizo en marzo de 1997 e uns sete meses despois prolongaron o treito ata Bacelares e finalmente en maio de 1999 chegado a Monforte de Lemos polo norte, un treito de 3,6 quilómetros é da **CG-2.1** e outro de 2,1 quilómetros é da VG-2.1. O último treito polo oeste de Monforte de Lemos coa conexión da estrada nacional N-120 foi inaugurado en febreiro de 2005.

## Treitos 

## Notas
Anxo López Sueiro

**Anxo López Sueiro**, chamado **Geluco**, nado en San Marcos (Sillobre, Fene) en 1936 e finado na Capela o 19 de outubro de 2021, foi un político galego. Foi alcalde da Capela desde as eleccións municipais de 1991 ata 2011 e presidente do Racing de Ferrol dende 1984 ata 1993.

## Traxectoria 
Foi fillo de José María López e Isolina Sueiro, militantes socialistas na clandestinidade, durante a ditadura. Foi administrativo da empresa Endesa, onde chegou a ocupar a presidencia do comité de empresa como sindicalista da UGT e dirixente do PSdeG-PSOE. Dende 1983 a 2002 foi tamén deputado da Deputación da Coruña.

Foi tamén presidente do Racing de Ferrol entre 1984 e 1993, sendo o segundo mandatario racinguista en número de anos á fronte do club tras Isidro Silveira Cameselle.

Deixou a alcaldía da Capela en 2011.

## Vida persoal 
Casou e tivo unha filla. Enviuvou.

## Notas 
## Véxase tamén 
### Outras páxinas 
* Eleccións municipais na Capela
Breña Baja

**Breña Baja** é un concello das Illas Canarias. Esténdese por unha área de 14.20&nbsp;km² onde no ano 2011 vivían 5.348 habitantes. Encóntrase na illa de La Palma, na provincia de Santa Cruz de Tenerife.

## Historia 
250px|esquerda|miniatura|Los Cancajos
Atendendo á natureza volcánica do terreo e á súa vexetación recibiu o nome das Breñas por parte dos colonizadores. En tempos da conquista os asentamentos aborixes máis antigos localízanse nas zonas baixas (Barranco del Humo, Los Guinchos, Los Cancajos).

Desde mediados do século XIV e ao longo de todo o século XV houbo un período de contactos, progresivamente máis frecuentes, entre as poboacións aborixes do arquipélago e os navegantes europeos inmersos na primeira expansión ultramarina.

O cantón de Tedote non opuxo resistencia ás tropas castelás do Adiantado Alonso Fernández de Lugo en 1492. Finalizada a conquista, Alonso Fernández de Lugo distribuíu terras e augas entre conquistadores e colonos. O colonato europeo era na súa maior parte de orixe portuguesa.

A exportación de viños ás colonias americanas representaba a principal riqueza de La Palma, de tal xeito que veu ser a maior escala de Indias e de todas estas illas. A riqueza vitícola alterou a estrutura da propiedade, pois xerou a formación de grandes facendados.

Nun principio, a igrexa de San José foi unha simple ermida anexa ao curato de San Pedro de Breña Alta, cabeza eclesiástica do lugar. A súa fundación remóntase a 1548.

A división administrativa conseguiuse o 28 de novembro de 1634. A partir de entón, Breña Baja contou coa súa alcaldía pedánea e con capacidade de xestión sobre os bens e institucións.

Carlos III, nas súas ordes de protección e en consideración ao atrayente da zona, instou a construción dun forte, no lugar onde existiu outra batería destruída por un aluvión en 1694.

En virtude da aplicación do decreto das Cortes de Cádiz de 26 de maio de 1812, Breña Baja converteuse en municipio independente. O edificio do vello depósito foi remocicado para albergar ás Casas Consistoriais.

En xullo de 1949 concédeselle o título de Moi Nobre e Honorable Vila.

## Demografía
Evolución da poboación de Breña Baja dende a década dos 50 ata agora:

ImageSize  = width:500 height:400
PlotArea   = width:400  height:350 left:50 bottom:45

DateFormat = yyyy
Period     = from:0 till:5000

TimeAxis   = orientation:vertical
ScaleMajor = unit:year increment:500 start:0
Colors= 
  id:AO  value:green
  id:AA  value:blue
  id:AB  value:green
  id:AC  value:blue
  id:AD  value:green
  id:AE  value:blue
  id:AF  value:green
PlotData=
  width:25 mark:(line,white) align:left fontsize:7

  bar:1950      from:0 till:2445 color:AO
  bar:1960      from:0 till:2505 color:AA
  bar:1970      from:0 till:2632 color:AB
  bar:1981      from:0 till:3363 color:AC
  bar:1991      from:0 till:3840 color:AD
  bar:2001      from:0 till:3621 color:AE
  bar:2008      from:0 till:4952 color:AF

## Política
A repartición de escanos quedou deste xeito:

## Véxase tamén 
### Ligazóns externas 
* Concello de Breña Baja
Gabriel Torrente Piñeiro

**Gabriel Torrente Piñeiro**, nado en Pontedeume en 1957, é un político galego do PPdeG.

## Traxectoria
Gabriel Torrente Piñeiro é Xefe de Máquinas da Mariña Mercante pola Escola de Náutica da Coruña.

Nas eleccións municipais de 2007 encabezou a candidatura do PPdeG á alcaldía de Pontedeume e foi elixido alcalde grazas a un pacto co Círculo de Opinión Eumés. Nas municipais de 2011 volveu ser elixido alcalde con maioría absoluta. Está casado e ten tres fillos.

## Véxase tamén
### Outras páxinas
*Eleccións municipais en Pontedeume

### Ligazóns externas
*Entrevista en *La Voz de Galicia*
Andrés Feal Varela

**Andrés Feal Varela**, nado en 1959, é un político galego do PSdeG-PSOE.

## Traxectoria 
Empregado nos estaleiros da ría de Ferrol. Nas eleccións municipais de 1987 foi elixido alcalde de Monfero. Presentouse ás municipais de 1991 encabezando a candidatura do PSdeG-PSOE e foi elixido alcalde por maioría absoluta. Volveu ser elixido alcalde nas sucesivas eleccións ata 2011, sempre con maioría absoluta.

Nas eleccións municipais de 2011 Feal perde a alcaldía ao pasar o PSdeG-PSOE a ser a segunda forza por detrás de Independentes do Concello de Monfero. No 2015 Feal volve a ser elixido alcalde tras ser de novo o PSdeG-PSOE o partido máis votado nas eleccións municipais dese ano, gobernando desta vez en minoría. Nas eleccións municipais de 2019 acadou de novo a alcaldía, conseguindo a maioría absoluta. Nas eleccións municipais de 2023, perdeu un concelleiro e a maioría absoluta mais seguiu a ser a forza máis votada e retivo a alcaldía.

## Notas 
## Véxase tamén 
### Outros artigos 
*Eleccións municipais en Monfero

### Ligazóns externas 
*Entrevista en *La Opinión*
*Noticia en *La Voz de Galicia*
Vicente Irisarri

**Vicente Luis Irisarri Castro**, nado en Vigo en 1951, é un enxeñeiro e político galego, alcalde de Ferrol dende 2007 ata 2011, polo PSdeG-PSOE. É ademais irmán do arquitecto Jesús Irisarri.

## Traxectoria 
É enxeñeiro naval, estudos que cursou en Madrid e aos que engade varios cursos de posgrao. A súa experiencia profesional estivo centrada na xestión empresarial, tanto en empresas privadas como públicas. Desempeñou o cargo de presidente de Portos de Galicia de 2005 a 2007, ente público adscrito á Xunta de Galicia, dende onde participou na planificación e xestión do sistema portuario galego.

Ligado a Ferrol, exerceu como director da empresa Fenya e tamén da cooperativa Passco. Foi presidente da Xunta do Porto de Ferrol, máis tarde Autoridade Portuaria, entre 1989 e 1996, unha etapa na que se remodelou a zona do peirao urbano de Curuxeiras, se rexeneraron as praias de Caranza e A Graña e se puxeron en funcionamento o chamado ‘Novo Peirao’ e a terminal de Endesa.

No eido deportivo, fundou e dirixiu durante 18 anos o Océano Surf Club, o primeiro club de surf de Galiza, e a competición internacional Pantín Classic.

Tras unha dilatada traxectoria como militante político, foi precandidato infrutuoso á Alcaldía de Ferrol nas primarias internas dos socialistas de 1998. Nas Eleccións Xerais de marzo de 2000 foi o número 3 da candidatura do PSdeG pola provincia da Coruña, pero os malos resultados supuxeron que non obtivese escano. En 2006 foi nomeado candidato a alcalde de cara ás eleccións de maio de 2007, abandonando o seu cargo de presidente de Portos de Galicia.

A súa candidatura foi a máis votada o 27 de maio, con 9 dos 25 concelleiros da corporación, fronte aos 4 con que contaban os socialistas no mandado precedente. Porén, a súa condición de maioría relativa obrigou a asinar o 15 de xuño un pacto de gobernabilidade con Esquerda Unida-Izquierda Unida (EU-IU).

Ese pacto quedou rachado en outubro de 2008, intre dende o que os socialistas afrontaron o goberno da cidade en minoría.

## Véxase tamén 
### Outras artigos
*Eleccións municipais en Ferrol
Valentín González Formoso

**Valentín González Formoso**, nado nas Pontes de García Rodríguez en 1971, é un político galego do PSdeG, actual alcalde das Pontes de García Rodríguez e presidente da Deputación da Coruña.

## Traxectoria 
Cursou estudos de Dereito na USC, rematándoa anos despois na UDC. Foi empregado de Iberdrola. Está casado e ten dous fillos. Encabezou a candidatura do PSdeG-PSOE nas Pontes de García Rodríguez nas eleccións municipais de 2003 e foi elixido concelleiro. Nas eleccións municipais do 2007 foi novamente o candidato do PSdeG-PSOE á alcaldía das Pontes de García Rodríguez, sendo elixido alcalde ao ser a lista máis votada, gobernando en minoría con 8 concelleiros fronte a 8 do BNG e 1 do PPdeG. Nas eleccións municipais de 2011 revalidou a alcaldía cunha ampla maioría absoluta de 12 concelleiros.

En xuño de 2012 concorreu á Secretaria Xeral do PSdeG na provincia da Coruña, sendo derrotado polo exministro Francisco Caamaño. En outubro de 2013, tralo nomeamento da nova executiva liderada por José Ramón Gómez Besteiro, pasou a ser secretario de Política Municipal do PSdeG-PSOE.

Tralas eleccións municipais de 2015 revalidou a alcaldía das Pontes con maioría absoluta, e un pacto entre PSdeG-PSOE e BNG permitiulle ser elixido Presidente da Deputación da Coruña cos votos a favor tamén de Marea Atlántica, Compostela Aberta e Alternativa dos Veciños, tras ser proposto polo partido. En decembro de 2017 venceu nas primarias pola secretaría xeral do PSdeG na provincia da Coruña cun 69% dos votos fronte a Mercedes Rosón, sendo proclamado novo secretario xeral no congreso provincial de xaneiro de 2018. Nas eleccións municipais de 2019 revalidou tanto a alcaldía, con maioría absoluta, coma a presidencia da Deputación de novo cun pacto co BNG.

Presentouse ás primarias pola Secretaría Xeral do PSdeG-PSOE en outubro de 2021, vencendo ó entón secretario xeral Gonzalo Caballero con case o 60 % dos votos e asumindo formalmente o posto no 14º Congreso Nacional galego en decembro de 2021. Nas eleccións municipais de 2023 revalidou novamente a alcaldía con maioría absoluta e a presidencia da Deputación cun pacto cos nacionalistas. En abril de 2024 foi substituído á fronte da Secretaría Xeral do PSdeG-PSOE por José Ramón Gómez Besteiro, tras convocar un Congreso Extraordinario e non concorrer á reelección.

## Vida persoal
Está casado e ten dous fillos.

## Notas 
## Véxase tamén 
### Outros artigos 
*Eleccións municipais nas Pontes de García Rodríguez

### Ligazóns externas 
*Entrevista en *El Progreso*
La bicicleta

***La bicicleta*** é unha película española de 2006, dirixida por Sigfrid Monleón.

## Sinopse 
Son as historias de varios personaxes dun mesmo lugar que empregan a bicicleta como medio de transporte. Estes personaxes son unha rapaza que se gaña a vida como mensaxeira, unha muller maior casada que reencontra ao pai de seu fillo, un cativo que traballa para un camelo e un bolseiro que se vai ir a Londres a estudar.

## Comentarios 
*La bicicleta* é un filme de corte naturalista con vocación ecoloxista (reivindicando o uso da bicicleta como alternativa aos automóbiles), existindo tamén en paralelo outros temas como o amor, o paso do tempo e as frustración vitais.

Foi con rodada con pouco orzamento e proxectouse no Festival de Málaga, sendo candidata á Espiga de Ouro neste certame no 2006.
José Luis Vergara

**José Luis Vergara Rey**, nado en Cedeira en 1956, é un biólogo e político galego do PSdeG-PSOE.

## Traxectoria
É profesor de bioloxía nun centro de ensino secundario. Máximo responsable en Cedeira do PSdeG-PSOE, foi alcalde deste concello entre 2007 e 2011, grazas a un goberno de coalición con BNG e TEGA.

Está casado e ten dúas fillas.

## Véxase tamén
### Outras páxinas
*Eleccións municipais en Cedeira
María Isabel Álvarez Diéguez

**María Isabel Álvarez Diéguez**, nada en Manzaneda en 1956, é unha médico e política galega de Terra Galega.

## Traxectoria 
É coordinadora de transplantes no Hospital Arquitecto Marcide de Ferrol. Participou por vez primeira na vida política municipal de xeito activo en 2007 encabezando a candidatura de Terra Galega ao concello de Valdoviño, sendo elixida alcaldesa mediante un pacto co PPdeG e UIV. Non se presentou á reelección en 2011.

## Vida persoal
Divorciada, ten unha filla nada en 1984.

## Véxase tamén 
### Outros artigos 
*Eleccións municipais en Valdoviño
Perdita (lúa)

**Perdita** é un satélite interior de Urano. O descubrimento de Perdita foi complicado. As primeiras fotografías foron tomadas polas sonda espacial *Voyager 2* no ano 1986, pero tardaron máis dunha década en ser recoñecidas coma unha nova lúa. En 1999, a lúa foi anunciada por Erich Karkoschka e notificada. Pero coma non se puideron tomar máis fotografías para confirma-la súa existencia, foi oficialmente *descartada* no 2001. Chegados ó 2003, imaxes tomadas polo Telescopio Espacial Hubble dirixidas a atopar algún tipo de obxecto onde se supuña que debería estar Perdita, deron finalmente coa confirmación da existencia da lúa.

Despois do seu descubrimento no 1999, Perdita recibiu a designación temporal de **S/1986&nbsp;U&nbsp;10**.

A lúa orbita entre Belinda e Puck. As medicións arriba mencionadas do Hubble proban que Perdita non segue un movemento directo *Kepleriano* ó redor de Urano. Pola contra, está claramente nunha resonancia orbital de 43:44 coa veciña lúa Belinda. É tamén está moi próxima a ter unha resonancia orbital de 8:7 con Rosalinda.

Perdita pertence ó grupo de satélites Portia, o cal inclúe a Belinda, Bianca, Desdémona, Portia, Xulieta, Cupido, Rosalinda e Crésida. Estes satélites teñen características orbitais e propiedades fotométricas semellantes. Por desgraza, a parte da súa órbita, o seu radio de 15&nbsp;km e ó seu albedo xeométrico de 0,08, pouco máis se sabe deste astro.

## Notas
## Véxase tamén
### Outros artigos
* Urano

### Ligazóns externas
* Perdita Profile by NASA's Solar System Exploration
Breña Alta

**Breña Alta** é un municipio español pertencente á provincia de Santa Cruz de Tenerife (Canarias). Está situado no leste da illa de La Palma.

220px|miniatura|esquerda|Paisaxe de Breña Alta

## Historia 
Antigamente a zona estaba constituída por Buenavista, e La Breña; debido á súa distinta idade xeolóxica.

Inicialmente o *Risco de la Concepción* chamouse *Asomada de la Palma* e cambiou o nome cando se construíu a ermida. O nome inicial deriva da gran vista panorámica que desde o mesmo divísase a capital da illa.

## Demografía
Evolución da poboación de Breña Alta dende a década dos 50 ata agora:

ImageSize  = width:500 height:400
PlotArea   = width:400  height:350 left:50 bottom:45

DateFormat = yyyy
Period     = from:0 till:8000

TimeAxis   = orientation:vertical
ScaleMajor = unit:year increment:500 start:0
Colors= 
  id:AO  value:green
  id:AA  value:blue
  id:AB  value:green
  id:AC  value:blue
  id:AD  value:green
  id:AE  value:blue
  id:AF  value:green
PlotData=
  width:25 mark:(line,white) align:left fontsize:7

  bar:1950      from:0 till:4049 color:AO
  bar:1960      from:0 till:4762 color:AA
  bar:1970      from:0 till:4290 color:AB
  bar:1981      from:0 till:4792 color:AC
  bar:1991      from:0 till:5101 color:AD
  bar:2001      from:0 till:5715 color:AE
  bar:2008      from:0 till:7279 color:AF

 
## Política
O repartimento de escanos quedou deste xeito:

## Véxase tamén 
### Ligazóns externas 
* Concello de Breña Alta
Maamme

**Maamme** ou **Vårt land** (en finés e sueco respectivamente, en galego: significa *A Nosa Terra*) é o nome do himno nacional de facto de Finlandia.

A música foi composta polo alemán Fredrik Pacius, e a letra (orixinalmente en sueco) polo sueco-finés Johan Ludvig Runeberg. Foi presentado por primeira vez o 13 de maio de 1848. O poema orixinal, escrito en 1846 pero non impreso até 1848, tiña 11 estrofas e formaba parte do prólogo do verso *Relatos do Alférez Ståhl* (*Fänrik Ståhls sägner*), unha obra mestra do nacionalismo romántico.

*Relatos do Alférez Ståhl* foi unha obra moi apreciada en Escandinavia. Até a independencia de Finlandia, as notas de Pacius e as letras de Runeberg eran cantadas frecuentemente en Noruega, Dinamarca e Suecia. Débese notar que na versión sueca do himno, o texto non fai referencia a Finlandia, só a un país no norte (ou os países nórdicos en xeral); con todo na versión finesa do himno, o texto refírese explicitamente a Finlandia.

Algúns finlandeses propuxeron que o himno nacional sexa cambiado por *Finlandia* de Jean Sibelius; en parte porque a música tamén se usa no himno nacional de Estonia (Mu isamaa, mu õnn ja rõõm) cunha letra moi similar, e en parte porque Pacius era alemán e Runeberg era sueco-finés (aínda que Sibelius era tamén sueco-finés).

## Letra 
miniatura|
A continuación preséntanse as letras do himno en finés e sueco, así como a súa tradución ao galego:

### Maamme 
:Oi maamme, Suomi, synnyinmaa!
:Soi, sana kultainen!
:Ei laaksoa, ei kukkulaa,
:ei vettä, rantaa rakkaampaa
:kuin kotimaa tää pohjoinen,
:maa kallis isien.

:Sun kukoistukses kuorestaan
:kerrankin puhkeaa;
:viel' lempemme saa nousemaan
:sun toivos, riemus loistossaan,
:ja kerran laulus, synnyinmaa
:korkeemman kaiun saa.

### Vårt land 
:Vårt land, vårt land, vårt fosterland,
:ljud högt, o dyra ord!
:Ej lyfts en höjd mot himlens rand,
:ej sänks en dal, ej sköljs en strand,
:mer älskad än vår bygd i nord,
:än våra fäders jord!

:Din blomning, sluten än i knopp,
:Skall mogna ur sitt tvång;
:Se, ur vår kärlek skall gå opp
:Ditt ljus, din glans, din fröjd, ditt hopp.
:Och högre klinga skall en gång
:Vår fosterländska sång.

### A Nosa Terra
:A Nosa terra, a nosa terra, a nosa patria,
:que soe alto o teu nome, esas verbas tan queridas!
:Non existe un outeiro que se erga cara ao ceo, 
:nin val que baixe, nin praia que bañe o mar, 
:que sexa máis amada que o noso lugar no Norte,
:máis que o chan dos nosos devanceiros.

:Es unha flor que agarda aínda como abrollo,
:mais madurarás e sairás do teu confinamento.
:Mira! Do noso amor erguerase 
:a túa luz, o teu brillo, a túa ledicia, a túa esperanza. 
:E soará outra vez forte e clara 
:esta, nosa canción á patria.

## Véxase tamén
### Ligazóns externas
* Himno Nacional de Finlandia, historia e son da canción
Consello Nórdico

miniatura|dereita|250px
O **Consello Nórdico** (*Nordiska rådet*) é unha organización interparlamentaria de cooperación entre o cinco países nórdicos: Islandia, Dinamarca, Suecia, Finlandia e Noruega, coas rexións autónomas das Illas Feroe, Groenlandia e Åland. Constitúeno 87 deputados dos parlamentos nacionais destes países. Dinamarca, Noruega, Finlandia e Suecia contan con vinte membros cada un e Islandia con sete.

## Historia 
O Consello estableceuse en 1952. Segundo o Acordo de Helsinqui de 1962, existe para preservar e desenvolver a cooperación entre os estados membros en asuntos xurídicos, culturais, sociais, financeiros, de transportes e da protección do medio ambiente. Máis tarde agregáronselle asuntos de política exterior e de seguridade. Desde 1971, existe tamén o Consello de Ministros Nórdicos, organización inter-gobernamental distinta ao Consello Nórdico. Actualmente o Consello Nórdico foi opacado pola Unión Europea, xa que moitas das súas funcións coinciden. Hoxe en día é máis que nada un organismo de fomento cultural.

## Bandeira do Consello Nórdico 
A bandeira do Consello Nórdico representa o cisne branco con oito ás sobre un círculo azul que á súa vez se atopa sobre un fondo branco. A bandeira foi adoptada en novembro de 1984. O símbolo representa ao cinco países do consello (Dinamarca, Finlandia, Islandia, Noruega e Suecia) máis as rexións autónomas das Illas Feroe, Groenlandia e Åland.

## Idiomas do consello nórdico 
Durante algúns anos os idiomas oficiais do consello nórdico foron o danés, o sueco e o noruegués, debido á súa facilidade de intercomunicación e a que algún deles era oficial ou cooficial en todas as rexións nórdicas de fala xermana. No entanto, a situación de oficialidade variou lixeiramente e incorporáronse tamén como linguas de traballo o finés e o islandés e vai collendo forza o inglés como lingua franca e de traballo no consello, desprazando o danés, o sueco e mais o noruegués da función vehicular que desempeñaran.

O feroés é a única lingua "maioritaria" viva escandinava que non ten ningún rango de oficialidade no consello nórdico.

## Membros 
Membros do Consello:
* Países:
** 
** 
** 
** 
** 
* Rexións autónomas:
** 25px Åland
** 25px Illas Feroe
** 25px Groenlandia

Ademais, os países bálticos de Estonia, Letonia e Lituania expresaron o seu desexo de incorporarse como membros ao Consello. Este abriu oficinas de información no tres países en 1991.

## Secretarios xerais 
*  Emil Vindsetmoe 1971 - 1973
*  Helge Seip 1973 - 1977 
*  Gudmund Saxrud 1977 - 1982
*  Ilkka-Christian Björklund 1982 - 1987 
*  Gehard af Schultén 1987 - 1989 
*  Jostein Osnes 1990 - 1994 
*  Anders Wenström 1994 - 1996 
*  Berglind Asgeirsdóttir 1996 - 1999 
*  Frida Nokken 1999 - 2007
*  Jan-Erik Enestam 2007 -

## Véxase tamén 
### Ligazóns externas 
* Sitio web oficial do Consello Nórdico
Fosa pterigomaxilar

A **foxa pterigomaxilar** é unha foxa lateral do cranio. Ten forma triangular cunha base superior e un vértice inferior.

## Paredes 
* **Anterior**: formada pola tuberosidade ou bordo posterior do maxilar superior.
* **Posterior**: formada polas apófises pterigoideas do esfenoide. Concretamente pola unión dos dous bordos anteriores da á interna e á externa.
* **Superior**: formada polo bordo interno das ás maiores.
* **Interna**: formada pola porción media da cara externa da porción vertical do palatino.
* **Externa**: non hai.
* **Inferior**: non hai.

## Contido 
Á foxa accede o *nervio vidiano*, que sae do cranio polo burato rachado anterior, introducíndose no conduto vidiano (situado na base das pterigoides) e chega á foxa **pterigomaxilar**. O *nervio vidiano* está constituído por tres nervios: petroso superficial maior, petroso fondo maior e pola rama simpática perticarotídea.

Na foxa áchase o *ganglio de Meckel ou esfenopalatino*, que é un ganglio parasimpático cranial. As febras do nervio vidiano non fan sinapse, e só pasan por el.

A través do burato redondo maior pasa o *nervio maxilar superior*, que recibe unha conexión parasimpática do ganglio de Meckel. Sae da foxa a través da fendidura esfenomaxilar para dirixirse á órbita.

Tamén se atopa na foxa a arteria maxilar interna.

## Orificios 
* **Orificio do conduto vidiano**: pasan a arteria e nervio vidiano. Comunica exocranio coa foxa pterigomaxilar.
* **Burato redondo maior**: pasa o *nervio maxilar superior*. Comunica endocranio coa foxa.
* **Fendidura esfenomaxilar**: pasan o nervio maxilar superior e a arteria infraorbitaria. Comunica a foxa coa órbita e coa foxa cigomática.
* **Burato esfenopalatino**: pasa a *arteria esfenopalatina*, que é a rama terminal da arteria maxilar interna e o *nervio esfenopalatino*, que procede do ganglio de Meckel.
* **Burato esfenopterigopalatino**: deixa paso á *arteria pterigopalatina* (colateral posterior da maxilar interna) e *nervio pterigopalatino* (de tipo vexetativo). Comunica a foxa coas coanas (parte máis posterior das foxas nasais).
* **Burato palatino posterior**: pasa o *nervio palatino anterior*. Comunica a foxa coa bóveda palatina.
* **Buratos palatinos accesorios**: pasan os nervios palatinos medios e posteriores. Comunican a foxa coa bóveda palatina.
* **Buratos dentais posteriores**: atópanse na tuberosidade do maxilar. Deixan pasar a vasos e nervios dentarios posteriores.
Traba

O topónimo **Traba** pode referirse a:

;En Galiza
***Traba**, parroquia do concello de Coristanco;
***Traba**, parroquia do concello de Laxe;
***Filgueira de Traba**, parroquia do concello de Oza-Cesuras;
***Traba**, lugar da parroquia do Araño, no concello de Rianxo;
***Traba**, lugar da parroquia de Xallas de Castriz, no concello de Santa Comba;
***A Traba**, lugar da parroquia de Muimenta, no concello de Cospeito;
***A Ponte de Traba**, lugar da parroquia de Noia, no concello de Noia.

;Praia de Galiza
***Praia de Traba**, areal situado no lugar de Boaño, na parroquia de Traba, no concello coruñés de Laxe.

;Nobreza
***Casa de Traba**, familia nobre do Reino de Galicia.

## Véxase tamén
### Outros artigos
***Valín das Trabas**, lugar da parroquia de Valonga, no concello de Pol.
Susan Sarandon

miniatura|dereita|250px|En 2007.
**Susan Abigail Tomalin**, nada o 4 de outubro de 1946 en Nova York, máis coñecida por **Susan Sarandon**, é unha actriz estadounidense. Ganadora do Oscar á mellor actriz, do Premio do Sindicato de Actores á mellor actriz e do BAFTA á mellor actriz. Candidata aos Globos de Ouro e aos Premios Emmy. Coñecida polas súas intervencións en películas como *The Rocky Horror Picture Show* (1975), *As meigas de Eastwick* (1987), *Thelma e Louise* (1991), *O cliente* (1994), *Dead Man Walking* (1995), *Stepmom* (1998) e *The Lovely Bones* (2009).

## Filmografía 
### Cine 
miniatura|Susan Sarandon en 2005: Festival Internacional de Cine de Toronto, na gala de *Elizabethtown*.

### Televisión 
## Premios 
## Notas
Henok Goitom

**Henok Goitom**, nado en Solna, Condado de Estocolmo; o 22 de setembro de 1984, é un futbolista sueco. Xoga de dianteiro e o seu equipo actual é o AIK.

## Clubs
SITEL

**SITEL** é un sistema de escoitas telefónicas do Ministerio do Interior de España utilizado pola Policía Nacional, a Garda Civil e o Centro Nacional de Intelixencia. Tamén é coñecido como **Sistema Integrado de Interceptación de Telecomunicacións**, **Sistema Integrado de Interceptación Legal de Telecomunicaciónes** e **Sistema Integral de Interceptación das Comunicacións Electrónicas**.

O sistema fíxose público por primeira vez en 2001, cando o Ministerio do Interior anunciou unha dotación de 300.000.000 pesetas (1.803.030 euros) para SITEL.

## Notas
Francisco (lúa)

**Francisco** é o máis interno dos satélites irregulares de Urano. Francisco foi descuberto por Matthew J. Holman (e o seu equipo), e Brett J. Gladman (e o seu equipo), no 2003, a partir de imaxes tomadas no 2001 e recibiu a designación provisional de **S/2001&nbsp;U&nbsp;3**.
Confirmado coma **Urano XXII**, recibiría máis tarde o nome dun nobre da obra de William Shakespeare, *A tempestade*.

## Notas 
## Véxase tamén 
### Outros artigos 
* Urano

### Ligazóns externas 
* Francisco profileby NASA's Solar System Exploration 
* David Jewitt pages 
* Uranus' Known Satellites (by Scott S. Sheppard) 
* Ephemeris IAU-NSES
Arteria maxilar interna

A **arteria maxilar interna** é unha rama terminal da arteria carótide externa. Dá lugar a 14 ramas colaterais e unha terminal, que é a arteria esfenopalatina. As arterias colaterias agrúpanse en 5 ascendentes, 5 descendentes, 2 anteriores e 2 posteriores.

#### Colaterais anteriores 
* Arteria infraorbitaria: moi estreita. Acompaña ao *nervio maxilar superior* e se introduce pola fendidura esfenomaxilar. Despois, entra polo conduto suborbitario e sae polo burato suborbitario anterior.
* Arteria alveolar: vasculariza os alvéolos dentarios.

#### Colaterais posteriores 
* Arteria vidiana: atravesa o burato vidiano en dirección á foxa pterigoidea.
* Arteria pterigopalatina: acompaña ao *nervio pterigopalatino* no seu traxecto a través do conduto esfenopterigopalatino 
para chegar ás coanas (a parte posterior das foxas nasais).

#### Colaterais ascendentes 
* Timpánica
* Menínxea media
* Menínxea menor
* Temporal fonda media
* Temporal fonda anterior

#### Colaterais descendentes 
* Dentaria
* Maseterina
* Bucal
* Pterigoidea
* Palatina
Músculo deltoide

O **músculo deltoide** é un músculo superficial do ombreiro. A súa orixe áchase na clavícula e escápula, mentres que a inserción distal atópase no úmero. Está cuberto pola súa propia fascia.

## Insercións 
#### Proximais 
* Na clavícula, na parte externa do bordo anterior e parte da cara superior (zona antero-externa).
* Na escápula insírese no beizo inferior do bordo posterior da espiña e no bordo externo do acromion.

#### Distal 
* No úmero, na superficie externa diafisaria, formando unha tuberosidade con forma de uve (uve deltoide). A parte do músculo que se insire é o **tendón deltoide**.

## Relacións 
É un músculo superficial cuberto pola pel e tecido subcutáneo.
* A **cara fonda** cobre ao músculo preescapular, en parte ao infraespiñal, supraespiñal e redondo menor. Tamén cobre en parte ao redondo maior. Por debaixo da cara fonda atopamos a bolsa subdeltoide ou subacromial.
* O **bordo anterior** relaciónase co paso do tendón do tendón cuadrilátero do pectoral maior, músculo que procede da parte anterior do tórax e se insire na corredoira bicipital.

Entre o deltoide e o pectoral maior áchase a canle deltopectoral, por onde pasan a **vea cefálica** (vea superficial do brazo) e un grupo de ganglios linfáticos asociados a tal vea.

## Vascularización 
É unha vascularización múltiple, que recibe a través de distintas ramas da arteria axilar.

## Innervación 
É innervado polo nervio circunflexo da escápula.

## Acción 
A acción fundamental é a da abdución ou elevación do membro superior ata a horizontal. Ademais, axuda a protexer a articulación glenoumeral.
Biarritz Olympique

O **Biarritz Olympique Pays Basque**, **Biarritz Olympique** ou "BO" é un equipo de rugby vascofrancés da cidade de Biarritz (no departamento de Pireneos Atlánticos) que xoga na 2ª División da liga francesa (*Pro D2*).

Xoga no estadio *Parc des Sports Aguiléra* (simplificado como *Aguilera*) aínda que xoga os seus partidos europeos no Estadio Municipal de Anoeta de Donostia (País Vasco).

## Historia 
En 1898 fundouse o club baixo o nombe **Amicale des anciens de Jules-Ferry** trocándoo por **Biarritz Stade** e posteriormente, en 1913 por **Biarritz Olympique**. En 1998 cando o club se consolida na elite do rugby francés elixiu engadir ao seu nome **Pays Basque** (*País Vasco*) dando lugar ao nome actual **Biarritz Olympique Pays Basque** (BOPB) coa intención de reafirmar a súa identidade e promover a rexión *estabelecendo unha sólida e estable relación entre un determinado estilo de xogo e polos valores fundamentais que fan a identidade do País Vasco*. Esta decisión levou a modificar tamén lixeiramente o escudo do club, ao que se lle engadiron as palabras *Pays Basque* en verde por debaixo do escudo.

## Palmarés 
;Competicións internacionais
* **Heineken Cup/Champions Cup**:
** Finalista (2): 2005-06 e 2009-10
* **European Challenge Cup**:
** Campión (1): 2011-12
;Competicións nacionais
* **Top 14**: 
** Campión (1): 1937
** Finalista (1): 1989
* Copa de Francia:
** Campión (2): 1917 e 1922
* Challenge Antoine Béguère:

## Notas 
## Véxase tamén
### Ligazóns externas
* Site oficial do club
* Himno do Biarritz Olympique
Hotel Ruanda

***Hotel Ruanda*** (en ) é un filme dirixido Terry George baseado no xenocidio de Ruanda, centrándose no que fixo Paul Rusesabagina. Estreouse en galego na TVG o 27 de abril de 2008. A película foi nomeada para varios premios, entre eles o Óscar ao mellor actor (Don Cheadle), Óscar á mellor actriz secundaria (Sophie Okonedo) e Óscar ao mellor guión orixinal.

## Sinopse 
Pouco despois de que os hutus e tutsis asinasen un acordo de paz no Hotel *Des Mille Collines* en Kigali, hotel que rexenta Paul Rusesabagina (Don Cheadle) e que é propiedade duns empresarios belgas, os soldados hutus comezan a instigar os seus para que erradiquen os tutsis.

Paul Rusesabagina é hutu, mais a súa muller Tatiana (Sophie Okonedo) é tutsi, como moito dos seus veciños, e vainos intentar salvar meténdoos no hotel do que é encargado.

Tralo asasinato do presidente ruandés, comezan as matanzas indiscriminadas de tutsis a mans dos soldados e cidadáns hutus. Mediante subornos, Paul logrará asegurar máis dun millar de tutsis no hotel, esperando a que chegue axuda internacional, mais só contará coa axuda do coronel Oliver (Nick Nolte). A única intervención internacional que existiu foi para evacuar persoas que tiñan nacionalidade europea.

## Personaxes 
* Don Cheadle como Paul Rusesabagina
* Sophie Okonedo como Tatiana Rusesabagina
* Nick Nolte como Coronel Oliver (baseado en Roméo Dallaire)
* Joaquin Phoenix como Jack Daglish
* Fana Mokoena como Xeneral Augustin Bizimungu
* Cara Seymour como Pat Archer
* Jean Reno como Mr. Tillens (presidente de Sabena Airlines)
* Tony Kgoroge como Gregoire
* Desmond Dube como Dube
* Hakeem Kae-Kazim como Georges Rutaganda
* Leleti Khumalo como Fedens

## Notas 
## Véxase tamén 
### Ligazóns externas 
* Crítica da película *Hotel Rwanda* baixo a perspectiva dos dereitos humanos 
* Hotel Mille Collines
Demografía de Finlandia

[miniatura|200px|dereita|Distribución da poboación de [Finlandia ao longo do país.]]
**Finlandia** ten ao redor de 5,3 millóns de habitantes e unha densidade de poboación de 17 habitantes por quilómetro cadrado. Isto fai que, despois de Noruega e Islandia, sexa o país coa poboación máis esparexida en Europa. A distribución da poboación é moi desigual, xa que está concentrada na chaira costeira suroeste. Ao redor dun 60% vive en vilas e cidades, sendo 1,2 millóns os que viven no área metropolitana de Helsinqui. En Laponia, en cambio, a densidade de poboación é de só 2 persoas por quilómetro cadrado.

Os primeiros habitantes da área que conforman Finlandia, e Escandinavia en xeral, foron cazadores-recolectores e os seus devanceiros máis próximos en termos modernos serían probablemente a xente saami (antigamente coñecidos como *lapóns*), dos 4.500 deles se atopan vivindo en Finlandia hoxe en día e son recoñecidos como unha minoría coa súa propia linguaxe. Viviron ao norte do círculo polar ártico por máis de 7000 anos. En 1960, unha importante cantidade de fineses abandonaron as zonas rurais do país cara Suecia, mentres que chegaron inmigrantes doutros países europeos. Cun 84 % de fineses na súa congregación, a Igrexa Luterana é a máis notable do país.

As linguas oficiais son o finés e o sueco, o último sendo o idioma nativo de ao redor dun 5,7 % da poboación (aínda que o seu coñecemento chega ao 46,6 % da poboación). Hai unha explicación histórica para o status do sueco como un idioma oficial a pesar de ser unha minoría, xa que dende o século XIII até o século XIX, Finlandia pertenceu ao Reino de Suecia.

## Demografía 
[miniatura|dereita|200px|Gráfico da evolución demográfica en [Finlandia.]]
* Poboación: 5&nbsp;238&nbsp;460 (est. xullo de 2007)
* Esperanza de vida: 78,66 anos
** Homes: 75,15 anos
** Mulleres: 82,31 anos (est. 2007)
* Taxa de fecundidade: 1,73 nenos nacidos/muller (est. 2007)
* Crecemento total da poboación: 0,127% (est. 2007) 
** Taxa de natalidade: 10,42 nacementos/1000 poboación (est. 2007) 
** Taxa de mortalidade xeral: 9,93 defuncións/1000 poboación (est. 2007)
** Taxa de migración: 0.78 migrantes/1000 poboación (est. 2007)

## Estrutura por idade 
* 0-14 anos: 16,9% (homes 449.548/mulleres 433.253)
* 15-64 anos: 66,7% (homes 1&nbsp;768&nbsp;996/mulleres 1&nbsp;727&nbsp;143)
* 65+ anos: 16,4% (homes 344.798/mulleres 514.722) (est. 2007)
* Idade media: 41,6 anos
** Homes: 40 anos
** Mulleres: 43,1 anos

## Grupos étnicos 
* Fineses: 93,4%
* Suecos: 5,7%
* Rusos: 0,4 %
* Estonianos: 0,2%
* Xitanos: 0,2%
* Saami: 0,1%

## Linguas 
* Lingua finesa: 91,9 - 99 % (oficial) 
* Lingua sueca: 5,7 - 46 % (oficial)
* *Outras*: 2,4 (minorías falantes das linguas saami e ruso) (2003)

## Relixións 
* Igrexa Luterana de Finlandia: 84,2%
* Igrexa ortodoxa: 1,1%
* Outros cristiáns: 1,1%
* *Outra*: 0,1%
* *Ningunha*: 13,5% (est. 2003)

## Alfabetización 
* Definición: poboación de quince ou máis anos de idade que pode ler e escribir.
* Poboación total: 100%
** Homes: 100%
** Mulleres: 100% (est. 2000)